Diari Oficial de la Generalitat Valenciana


Sumari del DOGV 3318, del 28-08-1998 (1998/7199)

Aprovació de l'edicte del projecte modificat de millora de les condicions de seguretat dels passos a nivell del tram Paterna-Llíria de la línia 2 de Ferrocarrils de la Generalitat Valenciana (FGV).
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3318

Data del DOGV
:   28-08-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7199


Organisme emissor
:   Ajuntament de l'Eliana

Tipus de document
:   Anunci

Aprovació de l'edicte del projecte modificat de millora de les condicions de seguretat dels passos a nivell del tram Paterna-Llíria de la línia 2 de Ferrocarrils de la Generalitat Valenciana (FGV). [1998/L7199]
  
Juan Puchal Badia, alcalde en funcions de l'Ajuntament de l'Eliana (València), faig saber que el Ple de l'ajuntament, en sessió realitzada el 9 de juliol de 1998, va adoptar, entre altres, l'acord següent:
  
Primer
  
Aprovar el projecte modificat i acceptar íntegrament el contingut de l'informe tècnic municipal emès en data 29 de juny de 1998, el contingut del qual forma part d'aquest acord, i es transcriu tot seguit com a annex.
  
Segon
  
Ordenar que en la pròxima modificació de les normes subsidiàries vigents s'introduïsca el traçat nou, i es requereix de la conselleria competent les dades tècniques necessàries per a aquest fi.
  
Tercer
  
Acordar la suspensió de l'atorgament de llicències de parcel·lació de terrenys, de demolició i d'edificació en les parcel·les números 46, 41 i 42 del polígon 8, i de les parcel·les amb referència cadastral núm. 23883-03 i 23007 del polígon 8, d'aquest terme municipal.
  
Quart
  
Que es publique l'acord en el Butlletí Oficial de la Província i en un dels diaris de major difusió de la província, als efectes establerts en l'apartat 2 de l'article 102 de la Llei 1/1992, de 26 de juny, sobre el Règim del Sòl i d'Ordenació Urbana, així com en el Diari Oficial de la Generalitat Valenciana, des de la publicació en el qual tindrà efecte, segons que preveu l'article 57.1.a) de la Llei Reguladora de l'Activitat Urbanística.
  
Cinqué
  
Ordenar la interrupció del procediment d'atorgament de llicències i de la notificació de l'acord a qui haurà presentat sol·licituds de llicències anteriorment a la data d'adopció.
  
Sisé
  
Remetre aquest acord a la Conselleria d'Obres Públiques, Urbanisme i Transports, Direcció General de Transports.
  
ANNEX
  
Respecte de la modificació núm. 1 del projecte de millora de les condicions de seguretat en els passos a nivell del tram Paterna-Llíria de la línia 2 de FGV, presentat per la Conselleria d'Obres Públiques, Urbanisme i Transports, informem el següent:
  
El projecte original, informat favorablement, va ser presentat en març de 1996 i recollida la supressió de diversos passos a nivell en el terme municipal. Concretament en la zona de Montesol es clausurava el pas a nivell situat en el PK 18+659 (plaça de la Regió), i s'automatitzava el situat en el PK+259 (Gran Avinguda) i es construïa un camí d'enllaç entre ambdós.
  
Estant les obres en execució, la conselleria ha considerat introduir una modificació substancial pel que fa al terme de l'Eliana, consistent a mantenir la clausura del pas a nivell situat en el PK 18+659 (plaça de la Regió), però modificar el pas a nivell automatitzat previst en el PK 18+259 (Gran Avinguda) per un pas inferior de vehicles que unirà el camí d'enllaç amb el carrer de Sogorb. Igualment s'adapta aquest camí d'enllaç al traçat de la canalització futura del barranc de Mandor.
  
En la modificació núm. 1 proposada s'inclou l'execució d'un pas de vianants inferior en l'estació de Montesol que enllaçarà amb l'encreuament existent del barranc mateix.
  
Amb això s'acompleix el punt primer de l'annex I de l'acord de 18 de setembre de 1997 sobre el «Projecte bàsic desglossat del projecte de traçat de la duplicació de la via en el tram Paterna-l'Eliana de la línia 2 de FGV en els termes municipals de l'Eliana i Riba-roja de Túria».
  
El pressupost total de les obres es manté en 106.902.794 pessetes, import semblant a l'adjudicació original.
  
Examinat el projecte modificat, es considera tècnicament correcte. No obstant això, cal considerar que es travessa zona verda del barranc de Mandor i parcel·les en sòl urbà, per la qual cosa caldrà la introducció en la modificació de planejament que es duga a terme a través de l'homologació de normes subsidiàries, el nou vial proposat.
  
La relació de béns i propietaris afectats en el terme municipal de l'Eliana segons el projecte, és la següent:
  
Es fa saber que, contra aquest acord que, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posa fi a la via administrativa, es pot interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació a tenor del que disposen els article 37.1 i 58.3, respectivament, de la Llei Reguladora de la Jurisdicció Contenciosa Administrativa, sense perjudici que puga exercitar qualsevol altre que considere pertinent.
  
La interposició del recurs esmentat requereix la comunicació prèvia a aquest òrgan, perquè així ho disposa l'article 110.3 de la Llei 30/1992 esmentada. Aquesta comunicació l'haurà d'acreditar davant el Tribunal Superior de Justícia de la Comunitat Valenciana, d'acord amb l'apartat f) de l'article 57.2 de la Llei Reguladora de la Jurisdicció Contenciosa Administrativa.